Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

ID 1264/2020 Kapustová /048/4325 572 24.06.2020

Vec

**Odpovede na žiadosť o vysvetlenie k zákazke :**

„SOŠ služieb a lesníctva, Banská Štiavnica – Rekonštrukcia okien a dverí“

Na základe **3 doručených žiadostí** o vysvetlenie zo dňa 19.06.2020, 22.06.2020 a 23.06.2020 a v súlade s § 48 zákona číslo 343/2015 Z.z. o verejnom obstarávaní a o zmene a doplnení niektorých zákonov (ďalej len „zákon“), dávame nasledovné vysvetlenie:

**Otázka č.1**

Žiadame o ujasnenie rozmerov otvorovej konštrukcie ozn. O10.  
Kótovanie na schematickom obrázku 4800x19125 mm nesúhlasí s popisom rozmerov (4400x1900 mm).

**Odpoveď č. 1**

Verejný obstarávateľ odporúča víťaznému uchádzačovi/dodávateľovi všetky otvory zamerať priamo na stavbe ešte pred objednaním otvorových konštrukcií. Pri otvorovej konštrukcii ozn. O10 treba brať do úvahy schematický obrázok 4800x19125 mm.

**Otázka č.2**

Žiadame presne zadefinovať nasledovné hodnoty:  
Hrúbka vonkajšej strany rámu 3 mm, uvedenú požiadavku spĺňajú len profily A triedy. Požaduje verejný obstarávateľ profil triedy A ?  
Vo výpise je raz uvedená hrúbka skla Izolačné trojsklo - šírka 48MM a popise zasklenia je izolačné trojsklo 4-16-4-16-4 MM čo je 44MM, akú hrúbku požaduje verejný obstarávateľ ?  
Žiadame o presné uvedenie hodnoty Uw, Uf, Ug .  
Žiadame o zadefinovanie počtu komôr v ráme a krídle.  
Z akého dôvodu požaduje verejný obstarávať teplý TGI rámik, ak bude definované Ug skla ?

**Odpoveď č.2**

Verejný obstarávateľ bude akceptovať aj alternatívne položky s rovnakými alebo lepšími vlastnosťami. Hrúbka vonkajšej strany rámu je navrhnutá v rozmere 3 mm. Hrúbku izolačného trojskla je potrebné uvažovať v min. rozmeroch 4-16-4-16-4 mm čo je spolu 44 mm. Požadovaná maximálna hodnota Uw je max. 0,75 Wm2K. Požadovaná maximálna hodnota Ug zasklenia je max. 0,6 Wm2K, hodnota Uf priamo vyplýva z uvedených hodnôt, konštrukčná hĺbka, počet tesnení a profil je na výbere dodávateľa. Pri návrhu počtu komôr je potrebné vychádzať z výpisu prvkov a navrhnúť rovnaké alebo lepšie vlastnosti. TGI rámik je navrhnutý projektantom, jedným z dôvodov použitia je napr. zabránenie roseniu okien, v porovnaní napr. s hliníkovým dištančným rámikom majú tzv. teplé rámiky veľmi nízku tepelnú vodivosť.

**Otázka č.3**

Chceli by sme sa spýtať či je pri oknách podmienka tepelnej izolácie UW min. 0,75W/M2K alebo by ste akceptovali aj iný nízkoenergetický profil?

**Odpoveď č.3**

Verejný obstarávateľ bude akceptovať aj alternatívne položky s rovnakými alebo lepšími vlastnosťami. Požadovaná maximálna hodnota Uw je max. 0,75 Wm2K.

Ľubica Kapustová  
kontaktná osoba verejného obstarávateľa